Diari Oficial de la Generalitat Valenciana


Sumari del DOGV 5046, del 11-07-2005 (2005/7549)

Actuacions de divorci contenciós número 452/2004. Cèdula de notificació.
------------------------------------------------------------------------

### Dades del document

Número de DOGV
:   5046

Data del DOGV
:   11-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7549


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Actuacions de divorci contenciós número 452/2004. Cèdula de notificació. [2005/Q7549]
  
Procediment: divorci contenciós número 452/2004
  
Montserrat Isabel Cabrera, secretària del Jutjat de Primera Instància número 7 de Castelló de la Plana:
  
Al juí a què es fa referència s'ha dictat la sentència número 625/2005, que té la decisió que diu així:
  
«Decisió
  
Que amb l'estimació de la demanda formulada per la procuradora la senyora Marquet Balmes, en nom i representació de María Dolores Romero Sánchez, contra Sergio Abolafia Torres, declare dissolt per divorci el matrimoni dels litigants esmentats, amb tots els efectes legals, amb l'adopció de les mesures següents:
  
1. Atribuir a la senyora Romero Sánchez la guarda i custòdia de les seues dues filles menors, Mirian i Estela, tot i que la pàtria potestat la compartiran ambdós progenitors.
  
2. Fixar un règim de vistes entre el pare i les filles menors d'un cap de setmana al mes, de 10.00 a 19.00 hores del dissabte i de 10.00 a 19.00 hores del diumenge. A la mare caldrà avisar-la com a mínim amb 48 hores d'antelació a cada visita.
  
3. Fixar una obligació d'aliments a càrrec del senyor Abolafia Torres i a favor de les seues filles, fins que estes tinguen la independència econòmica, de 360 euros mensuals, que s'actualitzarà anualment, el mes de juny de cada any, d'acord amb les variacions de l'índex de preus al consum.
  
4. Com a garantia del pagament de les pensions alimentàries futures, s'ordena la retenció dels 360 euros de la pensió d'invalidesa que el senyor Abolafia Torres rep de la Seguretat Social. A este efecte cal fer un ofici a l'Institut Nacional de la Seguretat Social a fi practiquen la retenció tots els mesos (amb la consegüent actualització de l'IPC cada mes de juny) i els transferisquen al compte designat per la demandant, a Banesto, número 0030 7005 22 1985173089.
  
Tot això sense realitzar un exprés pronunciament condemnatori en costes.
  
Notifiqueu la present resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies. La notificació del demandat, atés el seu parador ignorat, s'efectuarà a través d'edictes que es publicaran al tauler d'anuncis d'este jutjat i en el Diari Oficial de la Generalitat Valenciana.
  
Una vegada ferma, inscriviu-la al marge de la inscripció del matrimoni al Registre Civil de Bélmez (Còrdova).
  
Esta és la meua sentència, que pronuncie, mane i firme.
  
El jutge.
  
Publicació: la sentència anterior la va llegir i publicar el jutge que l'ha dictada, mentre estava constituït en audiència pública, el mateix dia del pronunciament, davant el secretari judicial. En done fe».
  
Atés el desconeixement de l'actual domicili o residència de la part demandada, mitjançant la resolució de data 27 de maig de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana a fi de portar a efecte la diligència de notificació de sentència al demandat, Sergio Abolafia Torres.